Li Teng-chuej

Li Teng-chuej (, , ; * 15. január 1923, San-č’† 30. júl 2020, Tchaj-pej) bol taiwanský politik a v rokoch 19882000 prezident Taiwanu. Za svoj významný podiel na demokratizácii krajiny je označovaný za „Otca demokracie“.

 Život 
Li sa narodil v oblasti San-č’ (dnes súčasťou administratívneho celku Nový Tchaj-pej) do pôvodne roľníckej rodiny etnika Hakka, hovoriacej ale už tchajwančinou. Vyrastal na vtedy Japonskom ovládanom Taiwane, slúžil ako dobrovoľník v druhej svetovej vojne a v roku 1940 prijal svoje japonské meno Iwasato Masao (岩里政男). Po vojne študoval na Kjótskej univerzite v Japonsku, v Tchaj-peji na Národnej taiwanskej univerzite a v Spojených štátoch.

 Politika 
Po návrate na Taiwan v roku 1968 sa začal angažovať v politike a zastával významné politické funkcie: 19721978 minister bez portefeuille, 19781981 starosta Tchaj-peja, 19811984 správca provincie Taiwan, 19841988 viceprezident Taiwanu. V roku 1988 zomrel prezident Ťiang Ťing-kuo a Li bol stranou menovaný za nového prezidenta krajiny a zároveň za predsedu Kuomintangu.

Po nástupe do funkcie obmenil zloženie ústredného výboru strany aj Exekutívneho Jüanu (vlády) a dosadil do nich prevažne rodených Taiwančanov namiesto pôvodných Číňanov, ktorí na Taiwan prišli s Kuomintangom po vojne. Po taiwanizácii politických orgánov a vypočutí demonštrantov z Hnutia Wild Lily požadujúcich priame voľby prezidenta a členov Národného zhromaždenia a Legislatívneho Jüanu, Li viedol alebo umožnil politické reformy vedúce krajine k pluralitnej demokracii.

V roku 1991 boli zrušené Prechodné ustanovenia proti komunistickému povstaniu (動員戡亂時期臨時條款), úpravy ústavy z roku 1948, ktoré ju fakticky zrušili a tým umožnili stanné právo na Taiwane a vlády jednej strany. V roku 1992 vydal Štatút pre bezpečnosť a správu oblastí Ťin-men, Ma-cu, Pratas a Spratly, čím ukončil štyri dekády trvajúcu vojenskú nadvládu nad týmito ostrovmi, čo umožnilo nárast turistického ruchu. 23. marca 1996 sa konali historicky prvé priame prezidentské voľby na Taiwane, v ktorých Li svoj post obhájil.

Od 90. rokov otvorene zastával formálnu samostatnosť Taiwanu. V roku 2001 bol Li z Kuomintangu vylúčený v súvislosti so založením opozičnej Taiwanskej únie solidarity.

 Poznámky 

 Referencie 

 Iné projekty 

 Zdroj 

Kategória:Prezidenti Taiwanu
Kategória:Viceprezidenti Taiwanu
Kategória:Taiwanskí politici
Kategória:Politici Kuomintangu
Kategória:Politici Komunistickej strany Číny
Kategória:Antikomunisti
Kategória:Absolventi Cornell University